**İnteraksionist dualizm** (**interaksizm**) — qarşılıqlı təsirdə olan və eyni zamanda bir-birindən asılı olmayaraq mövcud olan iki substansiyanın, materiya və şüurun mövcudluğunu güman edən idrak ​​fəlsəfəsindəki istiqamətlərdən biridir. Bu cərəyanın banisi ilk dəfə psixofiziki problemi ruh və bədən arasındakı əlaqə problemi kimi qoyan və onun dualistik həllini təklif edən Rene Dekartdır. Dekartdan iki əsr sonra interaksionist konsepsiya ingilis həkimi və fizioloqu Vilyam Karpenter tərəfindən irəli sürülmüş və onu 1879-cu ildə nəşr olunmuş "Psixi fiziologiyanın Prinsipləri"ndə  təsvir etmişdir. Müqayisə üçün bir avtomobil və sürücü və ya skripka və musiqiçi nümunəsi verirlər: maddələrin hər ikisi bir-birindən asılıdır və onlardan biri yoxdursa / işləmirsə, nəticədə sıfır olacaq.

İnteraksionizm hal-hazırda elmi əsaslı bir nəzəriyyə hesab edilmir və çox az sayda müasir elm adamı tərəfindən dəstəklənir. Onların arasında ən məşhur Nobel mükafatı laureatı Con Ekkls Karl Popperlə birlikdə sinapslarda maddi və mənəvi maddələrin qarşılıqlı təsirinin hipotetik mexanizmini təklif etmişdir.

Nəzəriyyənin tərəfdarlarının qarşılaşdıqları əsas problem ondan ibarətdir ki, materiya ilə şüurun qarşılıqlı təsir mexanizmini, əgər onları bir-birindən ayrı və müstəqil mövcud hesab etsək, məntiqi ardıcıl şəkildə izah etmək mümkün deyil. Bu qəbildən olan nəzəriyyələr də onları eksperimental olaraq sınaqdan keçirməyə çalışarkən ciddi metodoloji çətinliklərlə qarşılaşır. İkinci problem müasir fizikanın səbəbli qapalı olması ilə bağlıdır, yəni onun qanunları istənilən fiziki sistemin təkamülünü determinist şəkildə təsvir edir.

Klassik fizikanın qanunlarına əsaslanan interaksionist dualizm klassik interaksionist dualizm adlanır və 300 ildən artıqdır tənqid olunur. Kvant mexanikasının yaradılmasından sonra şüurun kvant nəzəriyyəsi və kvant interaksionist dualizmi yaratmağa cəhdlər edildi.

İstinadlar
----------

1. ↑  *William Benjamin Carpenter.* Principles of Mental Physiology. Cambridge University Press. 2009. ISBN 9781108005289.
2. ↑  *Stapp.* Quantum Mechanical Theories of Consciousness // The Blackwell Companion to Consciousness. Blackwell Publishing. Editors: Max Velmans and Susan Schneider. 2007. 300–312. ISBN 978-1405120197.

| ⛭İdrak fəlsəfəsi |
| --- |
| Filosoflar | 
* Lüdviq Vitgenşteyn
* Rene Dekart
* Daniel Dennett
* Donald Davidson
* Marvin Li Minski
* Tomas Nagel
* Con Lenqşo Ostin
* Qilbert Rayl
* Riçard Rorti
* Con Sorl
* Benedikt Spinoza
* Alan Türinq
* Devid Çalmers
* Patrisia Smit Çorçlend

 |
| Nəzəriyyələr | 
* Biheviorizm
* Bioloji naturalizm
* Dualizm
* İnteraksionizm
* Materializm
* Monizm
* Sadəlövh realizm
* Neytral monizm
* Plüralizm
* Solipsizm
* Fenomenalizm
* Funksionalizm
* Fizikalizm
	+ şəxsiyyət nəzəriyyəsi
* Eliminativ materializm
* Epifenomenalizm
* İlüzionizm

 |
| Konsepsiyalar | 
* Qəsiyyət
* Süni intellekt
* Qualia
* Şüur
* Tabula rasa
* İzahatda boşluq
* Abstrakt obyekt
* Yarasa olmaq nə deməkdir?
* Şüurun çətin problemi
* Təcrübənin subyektiv təbiəti
* Psixofizioloji problem
* Superventlik

 |
| Düşüncə təcrübələri | 
* Çin otağı
* Məryəmin otağı
* Fəlsəfi zombi
* Teleportasiya paradoksu

 |
| Digər | Süni intellektin fəlsəfəsi |